ДОЛНА/ГОРНА
 ДОЛНАТА и ГОРНАТА граница се изразяват само в полетни нива (FL) и отразяват действителните вертикални граници на зоната на въздействие, без добавяне на буфери. В случай на навигационни предупреждения и ограничения на въздушното пространство въведените стойности трябва да съответстват на тези, предвидени в елементи Е и Ж.
 Ако обектът не съдържа конкретна информация за височината, въведете „000“ за ДОЛНА и „999“ за ГОРНА като стойности по подразбиране.
 8)
 КООРДИНАТИ, РАДИУС
 Географската ширина и дължина с точност до една минута, както и трицифрена стойност за разстоянието, указваща радиуса на въздействие в NM (напр. 4700N01140E043). Координатите отразяват приблизителния център на окръжност, чийто радиус обхваща цялата зона на въздействие, а ако NOTAM се отнася за целия FIR/UIR или за повече от един FIR/UIR, въведете „999“ като стойност по подразбиране за радиуса.
 4. Елемент А
 Въведете индикатора на ИКАО за местоположението — съгласно документ 7910 на ИКАО — на летището или на FIR, в който се намира съоръжението, въздушното пространство или състоянието, за което се докладва. Когато е уместно, могат да бъдат посочени повече от един FIR/UIR. Ако няма индикатор на ИКАО за местоположението, използвайте националния буквен код по ИКАО съгласно документ 7910 на ИКАО, част 2, последван от „XX“, като впишете името в свободен текст в елемент E.
 Ако информацията се отнася до GNSS, впишете подходящия индикатор на ИКАО за местоположението, определен за дадения елемент на GNSS, или общия индикатор за местоположение, определен за всички елементи на GNSS (с изключение на GBAS).
 При GNSS индикаторът за местоположение може да се използва за обозначаване на срив в елемент на GNSS, например KNMH при срив в спътникова GPS.
 5. Елемент Б
 За групата, указваща датата и часа, използвайте десетцифрена стойност, като посочите година, месец, ден, часове и минути в UTC. Това са датата и часът, в които NOTAMN влиза в сила. При NOTAMR и NOTAMC датата и часът са действителните дата и час на изготвяне на NOTAM. Началото на деня се обозначава с „0000“.
 6. Елемент В
 Във всички случаи с изключение на NOTAMC се използва група „дата — час“ (десетцифрена комбинация, отразяваща година, месец, ден, часове и минути в UTC), която показва продължителността на валидност на информацията, освен ако информацията е с постоянен характер, в какъвто случай се вписва съкращението „PERM“. Краят на деня се обозначава с „2359“; „2400“ не се използва. Ако информацията за часа е ненадеждна, се посочва приблизителната продължителност, като след групата „дата — час“ се вписва съкращението „EST“. Всяко NOTAM, което включва „EST“, се отменя или замества преди датата и часа, посочени в елемент В.
 7. Елемент Г
 Ако опасността, експлоатационният статус или състоянието на съоръженията, за които се докладва, ще бъдат налице в определен отрязък от време и в определен час между датите и часовете, посочени в елементи Б и В, впишете тази информация в елемент Г. Ако текстът надвишава 200 символа, информацията може да бъде предоставена в отделно, следващо NOTAM.
 8. Елемент Д
 Използвайте Кодекса на ИКАО за NOTAM в декодиран вид, допълнен, когато е необходимо, с други съкращения на ИКАО, индикатори, идентификатори, позивни, честоти, числа и